
	      OPĆINSKOM SUDU U LJUBUŠKOM
-sucu za prethodno saslušanje-

	
Na temelju čl. 45. st. 2. toč. i) i čl. 241. st. 1. ZKP-a F BiH, podižem


O  P  T  U  Ž  N  I  C  U  

Protiv :

I. P. rođen … godine u K., SR Njemačka.

Da   je:

Dana 09. 04. 2024. godine oko 12:30 sati u Ulici…, Lj., protivno članku 4. i članku 19. Zakona o sprječavanju i suzbijanju zloupotrebe opojnih droga („Službeni glasnik BiH“, broj: 8/06), kao suvozač u vozilu marke „Renault Megane“, registarskih oznaka …, kojim je upravljao M. M., svjestan da se radi o opojnoj drogi i da je neovlašteno posjeduje, htijući to, držao je pvc smotuljak s 0,409 g opojne droge heroin koji se nalazi na Popisu opojnih droga, psihotropnih tvari, biljaka iz kojih se može dobiti opojna droga i prekursora, da bi se naknadnim vještačenjem utvrdilo da navedena praškasta materija neto mase 0,409 grama dostavljena u prozirno crvenom PVC omotu sadrži psihotropnu komponentu heroin, a heroin se nalazi na Popisu opojnih droga, psihotropnih tvari, biljaka iz kojih se može dobiti opojna droga i prekursor, Zakona o sprečavanju i suzbijanju zloupotrebe opojnih droga („Sl. glasnik BiH“ broj 8/06).
Dakle, neovlašteno posjedovao opojnu drogu.
Čime da je počinio kazneno djelo Posjedovanje i omogućavanje uživanja opojnih droga iz čl. 239 st. 3 KZ FBiH.

	
Radi toga tome Sudu kao stvarno i mjesno nadležnom stavlja,
1. Prijedlog za izricanje mjere sigurnosti	

Istovremeno predlažem da se u smislu odredbi čl. 78. st. 1. KZ F BiH, u vezi sa odredbom čl. 239. st. 4. KZ F BiH osumnjičenom I. P. izrekne mjera sigurnosti oduzimanja predmeta, tako što će se od istog trajno oduzeti preostali materijal vještačenja i to ostatak praškaste materije neto mase 0,383 grama koji predmet su policijski službenici Sektora kriminalističke policije MUP-a ŽZH Ljubuški privremeno oduzeli po Potvrdi o privremenom oduzimanju predmeta broj … 09.04.2024. godine, jer je to predmet kojim je kazneno djelo počinjeno, odnosno predmet – opojna droga koja se obvezno oduzima od počinitelja.

